Diari Oficial de la Generalitat Valenciana


Sumari del DOGV 6307, del 09-07-2010 (2010/7871)

Correcció d'erades de la notificació de la sentència dictada en el judici verbal número 549/2009.
-------------------------------------------------------------------------------------------------

### Dades del document

Número de DOGV
:   6307

Data del DOGV
:   09-07-2010

Secció del DOGV
:   IV. ADMINISTRACIÓ DE JUSTÍCIA

Número del document
:   2010/7871


Organisme emissor
:   Juzgado de Primera Instància Número 4 de Dénia

Tipus de document
:   Edicte

Correcció d'erades de la notificació de la sentència dictada en el judici verbal número 549/2009. [2010/7871]  
S'ha observat una errada a l'encapçalament de la publicació de la notificació esmentada (DOCV núm. 6304, de 06.07.2020), per la qual cosa es reprodueix de nou tot seguit.  
   
Judici verbal 000549/2009  
Part demandant: Repsol Directo.   
Part demandant: Eurocity Pan.  
Sobre: reclamació d'una quantitat.  
En el judici a què es fa referència s'ha dictat la sentència que té l'encapçalament i la dispositiva que, literalment, són com segueix:  
«Sentència número 76/2010  
Jutgessa que la dicta: Maria Teresa Quilis Soler.  
Lloc: Dénia.  
Data: 31 de maig de 2010.   
Part demandant: Repsol Directo.  
Procuradora: Isabel Daviu Frasquet.  
Part demandada: Eurocity Pan.  
María Teresa Quilis Soler, magistrada jutgessa del Jutjat de Primera Instància número 4 de Dénia, he vist aquestes actuacions de judici verbal número 549/2009, seguides a instàncies de la procuradora dels tribunals Isabel Daviu Frasquet, en nom i representació de Repsol Directo, SA, assistit pel lletrat Vicente Fernández Gómez, contra l'entitat demandada Eurocity Pan, SL, en situació de rebel·lia processal.  
Dispositiva  
Estime de forma íntegra la demanda interposada per la procuradora dels tribunals Isabel Daviu Frasquet, en nom i representació de Repsol Directo, SA, contra l'entitat demandada Eurocity, Pan, SL, i condemne aquesta última a pagar a l'actora la quantitat de cinc-cents noranta-sis euros (596 €) de principal, més els interessos corresponents de cent setanta-nou euros (179 €), sense perjudici d'una liquidació ulterior, amb la imposició de les costes a la demandada.  
Contra aquesta sentència es pot interposar un recurs d'apel·lació, que caldrà preparar dins del termini de cinc dies des que es notifique.  
De conformitat amb la disposició addicional 15a de la Llei Orgànica del Poder Judicial, perquè el recurs d'apel·lació contra aquesta resolució siga admés a tràmit, s'haurà de constituir un dipòsit de 50 euros, el qual es tornarà només en el cas que el recurs siga estimat.  
Haurà de constituir el dipòsit ingressant la quantitat esmentada al banc Banesto, en el compte corresponent a aquest expedient (JJJJ 2299 KH EEEE AA) indicant, en el camp «Concepte» el codi «02 Civil-apel·lació» i la data de la resolució objecte de recurs amb el format dd/mm/aaaa.  
En el cas que es realitze l'ingrés mitjançant una transferència bancària, després d'emplenar el codi de compte corrent (CCC, 20 dígits), cal indicar, en el camp «Concepte», el número de compte, el codi i la data en la forma exposada en el paràgraf anterior.  
En cap cas serà admesa una consignació per un import diferent de l'indicat. En el cas que haja de realitzar més pagaments en el mateix compte, haurà d'efectuar un ingrés per cada concepte, fins i tot si pertanyen a altres recursos de la mateixa classe o diferent.  
Estan exceptuats de l'obligació de constituir el dipòsit els qui tinguen reconegut el dret a litigar gratuïtament, el Ministeri Fiscal, l'Estat, les comunitats autònomes, les entitats locals i els organismes autònoms dependents dels tres anteriors.  
Aquesta és la meua sentència, que pronuncie, mane i firme.  
Atés que es desconeix el domicili o la residència actuals de la part demandada, de conformitat amb el que disposen els articles 156.4 i 164 de la Llei 1/2000, d'Enjudiciament Civil, s'ha ordenat la publicació d'aquest edicte en el Diari Oficial de la Comunitat Valenciana per a portar a efecte la diligència de notificació a Eurocity Pan, SL.  
Dénia, 31 de maig de 2010.- El secretari judicial: Francisco Javier Cremades López de Teruel.